S-2319/2022

Mál þetta, sem dómtekið var 14. desember, er höfðað með ákæru héraðssaksóknara, útgefinni mánudaginn 28. nóvember 2022, á hendur J-x-x Z-x-x, kt. 000000- 0000, [...], og G-x-x P-x-x, fæddum [...], lettneskum ríkisborgara, „fyrir stórfellt fíkniefnalagabrot, með því að hafa fimmtudaginn 29. september 2022, í félagi, staðið að innflutningi á samtals 1.670,79 gaf kókaíni, sem hafði 78- 82 % styrkleika, ætluðu til söludreifingar hér á landi í ágóðaskyni, en fíkniefnin fluttu ákærðu saman til Íslands, sem farþegar með flugi AY993 frá Helsinki í Finnlandi til Keflavíkurflugvallar, falin innvortis í samtals 152 pakkningum, ákærði J-x-x með 68 pakkningar með 747,88 gaf kókaíni og ákærði G-kk-nf með 84 pakkningar með 922,91 gaf kókaíni.

Telst brot þetta varða við 173. gr. a almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er krafist upptöku á framangreindum fíkniefnum, samtals 1.670,79 gaf kókaíni, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærðu hafa játað fyrir dómi sök samkvæmt ákæru. Með vísan til játningar þeirra, sem fær næga stoð í gögnum málsins og ekki þykir ástæða til að draga í efa, teljast þeir sannir að sök og hafa unnið sér til refsingar en háttsemi þeirra er rétt færð til refsiheimildar í ákæru. Þeim hefur ekki verið gerð refsing hér á landi svo vitað sé og ekkert liggur fyrir um að þeim hafi verið gerð refsing annars staðar. Verður horft til þess, sem og þess að þeir játa báðir sök sína að öllu leyti. Einnig verður horft til ungs aldurs hvors um sig. Ákærðu hafa verið samstarfsfúsir við rannsókn málsins. Af hálfu ákæruvaldsins var lýst yfir fyrir dómi að ekki væri miðað við að ákærðu hefðu komið sjálfir að fjármögnun eða skipulagningu brotsins. Á móti verður að horfa til þess að ákærðu stóðu saman að innflutningi á umtalsverðu hættulegu fíkniefni til landsins sem ætlað var til söludreifingar á Íslandi. Þegar á allt framangreint er horft ákveðst refsing hvors um sig fangelsi í fimmtán mánuði sem ekki er unnt að skilorðsbinda en með frádrætti eins og í dómsorði greinir. Fallast ber á gerða upptökukröfu. Ákærðu verður gert að greiða málsvarnarþóknun verjenda sinna, ákærða J-x-x þóknun verjanda síns, Á-kvk-ef B-kvk-ef E-kvk-ef lögmanns, 641.700 krónur með virðisaukaskatti, og 47.838 króna aksturskostnað verjandans, og ákærða G-kk-ef þóknun verjanda síns, B-kk-ef H-kk-ef lögmanns, 1.785.000 krónur með virðisaukaskatti og 36.000 króna aksturskostnað verjandans, og ákærðu í sameiningu 1.075.236 króna annan sakarkostnað. Af hálfu ákæruvaldsins fór D-kvk-nf Ö-kvk-nf V-kvk-nf settur saksóknari með málið. Þ-kk-nf D-kk-nf kveður upp dóm þennan.

Dómsorð:

Ákærði J-x-x Z-x-x sæti fangelsi í fimmtán mánuði. Frá refsingunni skal draga með fullri dagatölu gæzluvarðhald sem ákærði hefur sætt frá 30. september 2022 til dómsuppsögudags.

Ákærði G-x-x P-x-x sæti fangelsi í fimmtán mánuði. Frá refsingunni skal draga með fullri dagatölu gæzluvarðhald sem ákærði sætti frá 30. september til 13. október 2022.

Upptæk eru gerð 1.670,79 gaf kókaíni sem lagt var hald á við rannsókn málsins.

Ákærði J-x-x Z-x-x greiði 641.700 króna málsvarnarþóknun verjanda síns, Á-kvk-ef B-kvk-ef E-kvk-ef lögmanns og 47.838 króna aksturskostnað verjandans.

Ákærði G-x-x P-x-x greiði 1.785.000 króna málsvarnarþóknun verjanda síns, B-kk-ef H-kk-ef lögmanns, og 3 6.000 króna aksturskostnað verjandans.

Ákærðu greiði í sameiningu 1.075.236 króna annan sakarkostnað.

Þ-kk-nf D-kk-nf